અમદાવાદ: સાઉદી અરેબિયાથી ગુલામ જેવી અવસ્થામાંથી બચીને પરત આવેલી હાફિઝાબાનું પર મોડી રાતે તેના ભાઇ ભાભી સહિત કેટલાક લોકોએ મકાન ખાલી કરવા બાબતે હુમલો કર્યો છે. પટવા શેરીમાં રહેતા કેટલાક માથા ભારે ઇસમોએ શાહપુર વિસ્તારમાં આવેલ અંબાલાલ ધાંચીની ચાલીને બાનમાં લેતાં સમગ્ર વિસ્તારમાં ચકચાર મચી ગઇ હતી. શાહપુર પોલીસે હાફિઝાબાનુંના ભાઇ સહિત 8 લોકો સામે ફરિયાદ કરીને તપાસ શરૂ કરી છે. પોલીસ સૂત્રો ના જણાવ્યા અનુસાર હાફિઝાબાનુંએ મુંબઇના એજન્ટો વિરુદ્ધમાં કરેલી હ્યુમન ટ્રાફિકિંગની ફરિયાદમાં સમાધાન કરવા માટે છેલ્લા ઘણા સમયથી પ્રેશર કરવામાં આવી રહ્યું છે.